Jalkapallon maailmanmestaruuskilpailut 2022
Jalkapallon maailmanmestaruuskilpailut 2022 ovat järjestyksessään 22. maailmanmestaruuskilpailut. Ne on tarkoitus järjestää Qatarissa 21. marraskuuta – 18. joulukuuta 2022. Kisat pelataan poikkeuksellisesti talvella, koska kesällä lämpötila nousee Qatarissa yli 40 celsiusasteen, mikä on pelaajille terveysriski. Poikkeava ajankohta aiheuttaa tauon syksystä kevääseen pelattavissa kansallisissa seurajoukkuekilpailuissa. Tämän haitan minimoinniksi kisat kestävät vain 28 päivää, neljä päivää tavallista vähemmän.